Skoolseun sterf voor maats op uitstappieArgieffoto ŉ 16-jarige skoolseun is dood nadat hy sy kop by die venster van ŉ bewegende bus uitgesteek en ŉ lamppaal getref het. Robert McKenzie, woordvoerder van die KwaZulu-Natalse nooddienste, het gesê die bus het in Duck Kingstraat in Durban gery toe die ongeluk gebeur het. McKenzie kon nie bewerings dat die seun onthoof is, bevestig nie. Volgens McKenzie is die seun dood toe sy kop ŉ paal getref het terwyl die bus in die smal straat gery het. Hy het gesê nog ŉ kind is op die toneel behandel, maar kon nie meer besonderhede gee oor die aard van die tweede kind se beserings nie. Die seuns, wat glo van Lesotho afkomstig is, was op ŉ skooluitstappie toe die voorval gebeur het. McKenzie het gesê polisie was op die toneel om die voorval te ondersoek.